বাবা কাকা দাদূর মৃত্যু নিয়ে ওই দাদু সেদিন বিদ্রুপ করায় আমি তেলে বেগুনে জ্বলে উঠে উত্তর দিয়েছিলাম, আমার বাবা কাকা তো আওয়ামীলীগের পক্ষে, মুক্তিযুদ্ধের পক্ষে কাজ করতেন। তাদের খুন হওয়ার মধ্যে কোনও বিস্ময় নেই। তারা ধরা পড়লে খুন হবেন, এটাই ছিল স্বাভাবিক। কিন্তু আপনার বাবা এবং আপনি তো পাকিস্তানের পক্ষে দালালি করতেন। তাহলে ওরা আপনার বাবাকে খুন করল কেন? দাদু আমার সেই প্রশ্নের উত্তর দিতে পারেননি এবং আর কোনও দিন তিনি আমাকে ছাত্রলীগের রাজনীতি বন্ধ করবার পরামর্শ দেননি।